**КОНКУРС ДРАКОН**

**C4BG ОБЯВЯВА КОНКУРС ЗА ЕСЕ, АНАЛИЗИРАЩО ОГРАНИЧЕНИЯТА НА НАШЕТО НАЦИОНАЛНО РАЗВИТИЕ**

**Тема**: Кой е драконът, който ни спира, и как да го победим?

**Отворен за**: Ученици от  гимназиалните класове (8-12 клас)

**Дължина**: До 1,500 думи

**Краен срок за подаване**: 9 март 2023 г

**Решение**: 5 май 2023 г

**Награден фонд**: 15,000лв (осигурени от Борда на директорите на C4BG)

Това е открита покана към гимназистите да разсъждават върху темата - кои аспекти от нашата култура и възприятия за света пречат на развитието ни като нация и като личности. Драконът е метафора от общ мит, който съществува в повечето европейски страни. Представлява злонамерено създание, което държи в плен група хора и им пречи да  увеличат богатството си. Този списък включва митовете за Златната ябълка в България, Беоулф в Англия,  Куелебре в Испания, Свети Георги в християнството и много други.

Една по-задълбочена интерпретация на мита за дракона обаче показва, че драконът не е непременно някакъв външен обект, а по-скоро нашите представи за света и нашето място в него. Убиването на дракона също е символичен акт на трансформация и растеж, при който хората изоставят стар начин на мислене и приветстват нов.

Кой е драконът, който ни спира, и как да го победим?

Обосновете логично своята теза и предложете практично решение. Моля, изпратете своето есе и следната попълнена [декларация](https://c4bg.org/declare),във Word или PDF формат, на [admin@c4bg.org](mailto:admin@c4bg.org) до крайния срок, посочен по-горе. Попълнената декларация може да се сканира и от мобилен телефон. Независима комисия ще определи носителите на първо (8,000лв), второ (4,000лв) и трето (3,000лв) място. Крайните резултати, и най-добрите есета, ще се публикуват на нашия уебсайт [https://c4bg.org/civics](https://c4bg.org/civics" \t "_blank) на 5 май 2023 г.